கீதாரி

கீதாரி (Keethari) எழுத்தாளர் சு.தமிழ்ச்செல்வி 2008 ஆம் ஆண்டில் எழுதிய நாவல் ஆகும். முழுக்க முழுக்க மேய்ச்சல் வாழ்க்கை கொண்ட மக்களின் வாழ்க்கைப் பின்னணியை நாவலாக்கியிருக்கிறார். ஆடுமேய்ப்பவர்களின் வாழ்க்கை பற்றிய ஏராளமான நுண்ணிய செய்திகள் நாவலில் இடம்பெற்றுள்ளன. நியூ செஞ்சுரி புத்தக நிறுவனம் புத்தகத்தை வெளியிட்டது.

 நாவலின் மையக்கருத்து 
‘கீதாரி” என்பது இடையரைக் குறிக்கும். இந் நாவலில் இடையர்களின் தலைவன் 'கீதாரி' என்னும் சொல்லால் அழைக்கப்படுகிறார். இந்நாவல் முழுக்க இடையர் வாழ்வைச் சித்தரிக்கிறது.

 நூலாசிரியர்
எழுத்தாளர் சு. தமிழ்ச்செல்வி  திருத்துறைப்பூண்டியைச் சேர்ந்தவராவார். ஆசிரியராகப் பணியாற்றி வருகிறார். மாணிக்கம், அளம், பொன்னாச்சரம், ஆறுகாட்டுத்துறை, கீதாரி, தொப்புள்கொடி மற்றும் கண்ணகி ஆகிய நாவல்களை எழுதியுள்ளார். இவர் எழுதிய "மாணிக்கம்" எனும் நூல் தமிழ்நாடு அரசின் தமிழ் வளர்ச்சித் துறையின் 2002 ஆம் ஆண்டிற்கான சிறந்த நூல்களில் புதினம் எனும் வகைப்பாட்டில் பரிசு பெற்றிருக்கிறது.

 சிறப்பு 
திருச்சி ஈ. வே. ரா. கல்லூரியில் முதுகலைத் தமிழ்ப் பாடத்திட்டத்தில் இந்நாவல் இடம்பெற்றுள்ளது.

மேற்கோள்கள்

பகுப்பு:துப்புரவு முடிந்த திண்டுக்கல் மாவட்ட ஆசிரியர்கள் தொடங்கிய கட்டுரைகள்
பகுப்பு:தமிழ்ப் புதினங்கள்